У нас ёсць задумка з адным ці некалькімі партнёрамі рэалізаваць дыстанцыйную праграму тэсціравання школьнікаў. Размова ідзе не пра кантрольнае тэсціраванне абітурыентаў, якім займаецца Рэспубліканскі інстытут кантролю ведаў, а пра магчымасць пратэсціраваць свае веды па канкрэтным раздзеле ці тэме, каб выявіць, дзе ёсць прабелы. Спадзяёмся ўсё гэта цэнтралізаваць, каб бачыць, па якіх тэмах у школьнікаў больш за усё праблем, і прапанаваць нашым калегам скарэктаваць падачу матэрыялу ці, можа, памяняць раздзелы месцамі, змяніць логіку выкладання з улікам кліпавага мыслення дзяцей. Бо ствараюць праграмы і пішуць падручнікі дарослыя.